Mestské zastupiteľstvo v Košiciach

U z n e s e n i e
z V. rokovania Mestského zastupiteľstva v Košiciach, 
zo dňa 22. júna 2015  			     číslo: 157

VZN mesta Košice o dočasnom parkovaní motorových vozidiel 
na vymedzenom území mesta Košice

Mestské zastupiteľstvo v Košiciach 
podľa § 6 zákona č. 369/1990 Zb. o obecnom zriadení v znení neskorších predpisov, § 10 ods. 3 písm. b) zákona č. 401/1990 Zb. o meste Košice v znení neskorších predpisov a § 6 ods. 2 písm. a) Štatútu mesta Košice

schvaľuje

Všeobecne záväzné nariadenie mesta Košice o dočasnom parkovaní motorových vozidiel na vymedzenom území mesta Košice podľa predloženého návrhu s nasledovnými zmenami:

1.	V § 1 ods. 2 písmeno d) sa mení a znie:
„rezidentom fyzická osoba, ktorá má trvalý pobyt v zóne plateného parkovania; ak ide o podnikanie podľa osobitného predpisu 3) v rezidentskej lokalite číslo 1 až 10 (§ 2 ods. 1), rezidentom sa rozumie aj fyzická osoba – podnikateľ alebo právnická osoba (ďalej len „podnikateľ“), ktorá v príslušnej rezidentskej lokalite prevádzkuje podnikanie“.
Poznámka pod čiarou k odkazu 3) znie:
„3) § 2 ods. 2 zákona č. 513/1991 Zb. Obchodný zákonník v znení neskorších predpisov“.
Doterajšie odkazy k poznámkam pod čiarou 3 až 13 sa označujú ako odkazy k poznámkam pod čiarou 4 až 14.
2.	V § 5 ods. 2 v prvej vete sa za slovo „alebo“ vkladajú slová „vopred na celý čas“ a za slovo „spoplatnenia“ sa vkladajú slová „(§ 3)“.
3.	V § 6 ods. 2 v druhej vete časť vety za bodkočiarkou sa mení a znie:
„v tomto prípade sa parkovacia karta v tlačenej podobe nevydáva“.
4.	V § 7 sa slová „na líniových platených parkovacích miestach“ nahrádzajú slovami „v zóne plateného parkovania mimo závorových parkovísk, mimo dočasne vyhradených parkovacích miest a mimo stanovíšť TAXI“.
5.	V § 8 ods. 4 sa za slovo „vozidla“ vkladajú slová „užívaného na súkromné účely“ a slovo „uvedie“ sa nahrádza slovom „určí“.
6.	V § 8 ods. 5 sa na koniec vkladá nová veta, ktorá znie:
„Rezidentská parkovacia karta v rezidentskej lokalite číslo 1 umožňuje parkovanie aj v rezidentskej lokalite číslo 2.“.
7.	V § 8 ods. 6 sa mení a znie:
„Rezidentská parkovacia karta v rezidentskej lokalite číslo 1 až 10 umožňuje podnikateľovi v príslušnej rezidentskej lokalite dočasné parkovanie motorového vozidla slúžiaceho na zabezpečenie funkcionality územia vyplývajúcej z príslušnej podnikateľskej aktivity v príslušnej rezidentskej lokalite, a to na parkoviskách vyhradených pre rezidentov okrem závorových parkovísk a okrem parkovísk zaradených do určitého tarifného pásma. Na parkovacej karte sa uvedie číslo príslušnej rezidentskej lokality. Rezidentská parkovacia karta sa nevydá podnikateľovi, ktorý disponuje vlastnými parkovacími miestami.“.
2

8.	V § 8 ods. 7 sa vypúšťa druhá veta.
9.	V § 8 sa za odsek 7 vkladá nový odsek 8, ktorý znie:
„Rezident, ktorý je fyzickou osobou s trvalým pobytom v zóne plateného parkovania a presiahol vek 70 rokov, má nárok na zakúpenie prvej rezidentskej karty za zvýhodnených cenových podmienok.“
Doterajšie odseky 8 a 9 sa označujú ako odseky 9 a 10.
10.	V § 13 sa slová „1. novembra 2015“ nahrádzajú slovami „1. júla 2016“.
11.	V prílohe č. 1 v časti C. – Osobitné parkoviská v Tarifnom pásme 3 za slovo „Astória“ dopĺňa slovné spojenie „(závorové parkovisko)“.
12.	V prílohe č. 2 sa vyznačenie parkoviska Astória označuje ako ZPP uzavreté (závorové) parkoviská príslušného tarifného pásma.
13.	V prílohe č. 2 v legende v časti týkajúcej sa označenia rezidentských lokalít sa vypúšťa čiarka, slová „všetky verejné parkovacie plochy okrem návštevníckych 3. pásma ZPP sú vyhradené výlučne pre rezidentov“ a bodka; v časti týkajúcej sa vymedzenia tarifných pásem sa vypúšťajú všetky slová „líniové“, „krátkodobé“, „strednodobé“, „rezidentských lokalít“, „dlhodobé“ a slová „jadrá mesta“ sa nahrádzajú slovami „v centrálnej mestskej zóne“.
14.	V prílohe č. 3 pod prvou tabuľkou (Parkovací lístok) poznámka č. 2 znie:
„2. Parkovanie v závorových parkoviskách v tarifnom pásme 1 a 2 je prvých 30 minút zdarma a parkovanie v závorových parkoviskách v tarifnom pásme 3 a 4 je prvých 60 minút zdarma.“.
15.	V prílohe č. 3 v druhej tabuľke (Parkovacia karta) sa slová „s trvalým pobytom s trvalým pobytom“ nahrádzajú slovami „s trvalým pobytom“.

	MUDr. Richard Raši, PhD., MPH	
	primátor mesta Košice
	Podpísal dňa: 29.06.2015

Za správnosť:	Ing. Pavol Lazúr

		Mgr. Matej Čontofalský

Zapisovateľka: Blanka Lukáčová